wickkiey/tamil-wikipedia-chunked huggingface dataset:
# காசிகுண்ட் தொடருந்து நிலையம்

**காசிகுண்ட் தொடருந்து நிலையம்** (*Qazigund railway station*) என்பது இந்திய இரயில்வேயின் வடக்கு தொடருந்து மண்டலத்தில் அமைந்துள்ள ஒரு தொடருந்து நிலையமாகும். இது இந்தியாவின் காசிகுண்ட் ஜம்மு காஷ்மீரில் அமைந்துள்ளது. இது காசிகுண்ட் மக்களின் முக்கிய போக்குவரத்து மையமாகும். இப்பகுதி பூலோக சொர்க்கம் என அழைக்கப்படுகிறது
# காசிகுண்ட் தொடருந்து நிலையம்

## அமைவிடம்

காசிகுண்ட் தொடருந்து நிலையம் ஜம்மு மற்றும் காஷ்மீரின் குல்காம் மாவட்டத்தில் உள்ள காசிகுண்ட் நகருக்கு அருகில் அமைந்துள்ளது.
# காசிகுண்ட் தொடருந்து நிலையம்

## வரலாறு

காஷ்மீர் பள்ளத்தாக்கை ஜம்மு தாவி மற்றும் மற்ற இந்தியத் தொடருந்து வலையமைப்புடன் இணைக்கும் நோக்கில், ஜம்மு-பாரமுல்லா இருப்புப் பாதை பெருந்திட்டத்தின் ஒரு பகுதியாக இந்த நிலையம் கட்டப்பட்டுள்ளது. இந்தநிலைய தொடக்கவிழா நாளில், இந்தியாவின் முன்னாள் பிரதமர் மன்மோகன் சிங்கும், சோனியா காந்தியும், பனிகால் மேல்நிலைப் பள்ளியின் 100 மாணவர்களுடன், பெரும்பாலும் பெண்களுடன் காசிகுண்டிற்கு 12 நிமிட பயணத்தை மேற்கொண்டனர். மேலும் 17.8 கிமீ பயணத்தின் ஒரு பகுதியாக பனிகாலுக்குத் திரும்பிச் சென்றனர். இப்பயணத்தின் போது ஜம்மு ஆளுஞர் என். என். வோஹ்ரா, முதல்வர் உமர் அப்துல்லா, தொடருந்து துறை அமைச்சர் மல்லிகார்ச்சுன் கார்கே மற்றும் மத்திய சுகாதாரத்துறை அமைச்சர் குலாம் நபி ஆசாத் ஆகியோரும் இருந்தனர்.இத்தடம் ஆசியாவிலேயே இரண்டாவது மிக நீளமானபீர் பாஞ்சால் சுரங்க இருப்புப்பாதை வழியாகச் செல்கிறது.
# காசிகுண்ட் தொடருந்து நிலையம்

## குறைக்கப்பட்ட நிலை

நிலையத்தின் குறைக்கப்பட்ட உயரம் கடல் மட்டத்திலிருந்து 1671 மீ உயரத்தில் உள்ளது.
# காசிகுண்ட் தொடருந்து நிலையம்

## வடிவமைப்பு

இந்த பெரும் திட்டத்தில் உள்ள மற்ற எல்லா நிலையங்களையும் போலவே, இந்த நிலையமும் காசுமீரி மரக் கட்டிடக்கலை அடிப்படையில் கட்டப்பட்டது. இந்நிலையம் உள்ளூர் சூழலுக்கு ஏற்ப வடிவமைக்கப்பட்ட ஒரு அரச நீதிமன்றத்தின் நோக்கத்துடன் கூடிய சூழலைக் கொண்டுள்ளது. நிலையப் பெயரானது உருது, ஆங்கிலம் மற்றும் இந்தியில் உள்ளது.
# காசிகுண்ட் தொடருந்து நிலையம்

## மேலும் பார்க்கவும்

- அனந்த்நாக் ரயில் நிலையம்
- ஸ்ரீநகர் ரயில் நிலையம்
# ஜானகி பல்லப்

**ஜானகி பல்லப்** (*Janaki Ballabh*; 1928 – 30 திசம்பர் 2022) ஓர் இந்திய சீனவியலாளரும், மொழிபெயர்ப்பாளரும் ஆவார், சீன இலக்கியங்களை இந்தியில் மொழிபெயர்த்ததற்காக அறியப்பட்டவர். இவர் பெய்ஜிங்கில் உள்ள வெளிநாட்டு மொழிகள் அச்சகத்தில் பணிபுரிந்தார், சீனாவிற்கும் இந்தியாவிற்கும் இடையிலான கலாச்சார பரிமாற்றத்திற்கு இவர் செய்த பங்களிப்புகளுக்காக சீனப் பிரதமர் சோ என்லாய் அமைதி மற்றும் நட்பு விருது அளித்துக் கௌரவித்தார். சீனாவில் நீண்ட கால குடியுரிமை பெற்ற முதல் இந்தியர் பல்லப் ஆவார், மேலும் அவர் தனது ஓய்வு காலத்திலும் தனது படைப்புகளை இந்தியில் மொழிபெயர்த்து வந்தார்.
# ஜானகி பல்லப்

## ஆரம்ப கால வாழ்க்கை

ஜானகி பல்லப் 1928 இல் இந்தியாவின் தற்போதைய உத்தரகண்ட் மாநிலத்தில் அல்மோராவில் உள்ள தலாகோட் கிராமத்தில் பிறந்தார். தில்லி பல்கலைக்கழகத்தில் இந்தியில் முதுகலைப் பட்டம் பெற்றார்.
# ஜானகி பல்லப்

## தொழில்

பல்லப் 1956 ஆம் ஆண்டு இந்தி மொழி நிபுணராக சீனாவுக்கு சென்று, அந்நாட்டுடன் நீண்ட தொடர்பைத் தொடங்கினார். அவர் சீனாவில் இருந்த காலத்தில், பெய்ஜிங்கில் உள்ள வெளிநாட்டு மொழிகள் அச்சகத்தில் பணியாற்றினார், அங்கு அவர் மாவோ சேதுங்கின் *தேர்ந்தெடுக்கப்பட்ட படைப்புகள்*, சீனாவின் நான்கு சிறந்த மரபுப் புதினங்களில் ஒன்றாகக் கருதப்படும் *மேற்கு நோக்கி பயணம்*, சீனப் புதின ஆசிரியரும் கட்டுரையாளருமான லூ சுன்னின் படைப்புகள்., மற்றும் சீனப் படைப்புகளை இந்தியில் மொழிபெயர்த்தார்.  
1961 ஆம் ஆண்டில், சீனாவிற்கும் இந்தியாவிற்கும் இடையிலான கலாச்சார பரிமாற்றத்திற்கு அவர் செய்த பங்களிப்பிற்காக சீனப் பிரதமர் சோ என்லாய் அமைதி மற்றும் நட்பு விருதை வழங்கினார். 1962 இல் இந்தோ-சீனப் போருக்கு முன்னதாக, அந்த ஆண்டு அவர் இந்தியா திரும்பினார். இந்தக் காலப்பகுதியில், 1982 இல் சீனாவுக்குத் திரும்புவதற்கு முன்பு பல்வேறு இந்திய வெளியீடுகளில் பணியாற்றினார். அவர் மாரடைப்பால் இந்தியா திரும்புவதற்கு முன்பு வெளிநாட்டு மொழிகள் பத்திரிகை, மற்றும் சீன வானொலி ஆகியவற்றில் பணியாற்றினார். பின்னர் அவர் மீண்டும் பெய்ஜிங் திரும்பினார்.  
அவரது ஓய்வு காலத்தில், பல்லப் தொடர்ந்து இந்தியில் படைப்புகளை மொழிபெயர்த்தார். ஜி ஜின்பிங்கின் *தி கவர்னன்ஸ் ஆஃப் சீனாவின்* இரண்டு தொகுதிகளை மொழிபெயர்த்தார். முதல் தொகுதி வெளிநாட்டு மொழிகள் பத்திரிகையால் வெளியிடப்பட்டது. சீனாவில் நீண்ட கால வதிவிட உரிமை பெற்ற முதல் இந்தியர் பல்லப் ஆவார். இவர்களுக்கு இரண்டு மகன்கள் இருந்தனர். ஜானகி பலப் 30 டிசம்பர் 2022 அன்று பெய்ஜிங்கில் இறந்தார்.
# ஈப்போ ஒயிட் காபி

**ஈப்போ ஒயிட் காபி** அல்லது **ஈப்போ வெள்ளை காபி** (ஆங்கிலம்: *Ipoh White Coffee* மலாய்: *Kopi Putih Ipoh* சீனம்: 白咖啡) என்பது மலேசியா, பேராக், ஈப்போவில் தோன்றிய ஒரு பிரபலமான காபி பானமாகும்.  
காபி கொட்டைகள் செம்பனை எண்ணெயில் (*Palm Oil Margarine*) வறுக்கப் படுகின்றன; அதன் விளைவாக வரும் கறுமைக் காபி அடர்பாலுடன் சேர்க்கப்பட்டு பரிமாறப்படுகிறது.  
வெள்ளை காபி (*White Coffee*) என்ற சொல் அதன் சீனப் பெயரின் நேரடி மொழிபெயர்ப்பில் இருந்து உருவானது. 19-ஆம் நூற்றாண்டில், மலாயாவின் உள்ளூர் ஈயச் சுரங்கங்களில் வேலை செய்ய வந்த சீனக் குடியேறிகளால் இந்த ஈப்போ வெள்ளை காபி அறிமுகப்படுத்தப்பட்டது.
# கோத்தா கெமுனிங்

**கோத்தா கெமுனிங்**, (மலாய்: *Kota Kemuning*; ஆங்கிலம்: *Kota Kemuning*; சீனம்: 哥打哥文宁); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில், சா ஆலாம் மாநகருக்கு தெற்கே உள்ள ஒரு நகரம் ஆகும். இதன் கிழக்கில் கிள்ளான் ஆறு செல்கிறது.  
இந்த நகரம் கோலாலம்பூர் நகர மையத்தில் இருந்து தென்மேற்கே 25&nbsp;கி.மீ.; சா ஆலாம் நகரில் இருந்து 2.5&nbsp;கி.மீ.; தொலைவில் உள்ளது. 1994-இல் இந்த நகரம் சா ஆலாம் மாநகராட்சிக்கு (*Shah Alam City Council*) மாற்றப்படும் வரையில் கிள்ளான் நகராட்சி (*Klang Municipal Council*) அதிகாரத்திற்குள் இருந்தது.
# கோத்தா கெமுனிங்

## பொது

டிஆர்பி-ஐகோம் நிறுவனம் (*DRB-HICOM*) மற்றும் கமுடா நிறுவனம் (*Gamuda Berhad*) ஆகியவற்றின் கூட்டு நிறுவனமான ஐகோம்-கமுடா மேம்பாட்டு நிறுவனத்தால் (*Hicom-Gamuda Development Sdn Bhd*), இந்த கோத்தா கெமுனிங் நகரம் உருவாக்கப்பட்டது.
# கோத்தா கெமுனிங்

## போக்குவரத்து

கோத்தா கெமுனிங் நகரம், பல்வேறு முக்கிய நெடுஞ்சாலைகள் மற்றும் விரைவுச்சாலைகள் வழியாக அணுகக் கூடியது. அதாவது கேசாசு (**KESAS** *Shah Alam Expressway*) &nbsp;**506**; வடக்கு-தெற்கு விரைவுச்சாலை மத்திய இணைப்பு (*ELITE* *North–South Expressway Central Link*) &nbsp;புதிய அதிவேக நெடுஞ்சாலையான கெமுனிங்–சா ஆலாம் நெடுஞ்சாலை (**LKSA** *Kemuning–Shah Alam Highway*) &nbsp;ஆகியவை கோத்தா கெமுனிங் நகரத்தை இணைக்கின்றன.
# கோத்தா கெமுனிங்

## போக்குவரத்து

### புத்ரா அயிட்சு இலகு தொடருந்து நிலையம்

புத்ரா அயிட்சு இலகு தொடருந்து நிலையம் (*LRT Putra Heights*) கோத்தா கெமுனிங்கிற்கு மிக அருகில் உள்ள இரயில் நிலையம். ஆனால் தற்போது அது இல்லை. இரண்டு நகரங்களும் கிள்ளான் ஆற்றினால் பிரிக்கப்பட்டு உள்ளது.
# கோத்தா கெமுனிங்

## போக்குவரத்து

### சா ஆலாம் தொடருந்து நிலையம்

சா ஆலாம் தொடருந்து நிலையம் (*KTM Shah Alam*) மிக அருகில் இருப்பதால் நேரடி அணுகல் உள்ளது. ஆகவே இன்னும் வசதியாக இருக்கும். இந்த சா ஆலாம் தொடருந்து நிலையம்; சிலாங்கூர் திறன் பேருந்து **SA06** (*Smart Selangor Bus*) சேவையுடன் கோத்தா கெமுனிங்கை இணைக்கிறது.
# பிப்ரான் பவளப்பாம்பு

**பிப்ரான் பவளப்பாம்பு** (*Bibron's coral snake***)** என்று அழைக்கப்படும் ***கல்லியோபிசு பிப்ரோனி*** (*Calliophis bibroni*) ஊர்வனவற்றில் எலாபிடே குடும்பத்தில் உள்ள ஒரு நச்சுப் பாம்பு ஆகும். இந்தப் பாம்பு சிற்றினம் இந்தியாவைப் பூர்வீகமாகக் கொண்டது.
# பிப்ரான் பவளப்பாம்பு

## சொற்பிறப்பியல்

பிப்ரான் பவளப்பாம்பின் சிற்றினப் பெயர், *பிப்ரோனி*, கேப்ரியல் பிப்ரான் (1806-1848) எனும் பிரெஞ்சு விலங்கியல் மற்றும் *கெர்பெட்டாலஜிஸ்ட்* நினைவாக இடப்பட்டது.
# பிப்ரான் பவளப்பாம்பு

## பரவலும் வாழிடமும்

*க. பிப்ரோனி* இந்தியாவின் மேற்குத் தொடர்ச்சி மலைகளில் காணப்படும் அகணிய உயிரி ஆகும். இது முக்கியமாக தெற்கு கர்நாடகா மாநிலம், கேரள மாநிலம் மற்றும் தமிழ்நாட்டின் வடமேற்கு பகுதியில் காணப்படுகிறது. *க. பிப்ரோனி* கடல் மட்டத்திலிருந்து 1–1,220 மீ. உயரத்தில் காணப்படும் ஈரக் காடுகள் ஆகும்.  
ஆகத்து 2013-ல், 894 மீ. உயரத்தில் முதுமலை தேசிய பூங்கா வழியாகச் செல்லும் நெடுஞ்சாலையில் இறந்த பாம்பின் மாதிரி கண்டுபிடிக்கப்பட்டது.
# பிப்ரான் பவளப்பாம்பு

## விளக்கம்

*சி. பிப்ரோனி*யின் கண் சிறியது. இதன் விட்டம் வாயிலிருந்து பாதி தூரம் உடையது. முன்பகுதியானது மூக்கிலிருந்து அதன் தூரம் வரை நீளமானது, உச்சியினை விட மிகக் குறுகியது. கண் முன்பகுதி இல்லாததால், நெற்றிப்பகுதி மூன்றாவது மேல் உதட்டுடன் தொடர்புடையது. மிகச் சிறிய கண் பின்பகுதி ஒன்று உள்ளது. பக்க மண்டைப் பகுதி 1+1. இரண்டு இணை கன்ன கவசங்கள் உள்ளன. முன்புறமுள்ள கன்னம் கவசங்கள் சிறியவை, பின்புறத்தை விட மிகச் சிறியவையாக மூன்றாவது மற்றும் நான்காவது கீழ் உதட்டுடன் தொடர்ந்துள்ளன.  
முதுகுச் செதில்கள் மென்மையானவை, நுனிக் குழிகள் இல்லாமல், நடுப்பகுதியில் 13 வரிசைகளில் இருக்கும். வயிற்றுத் தகடுகள் 222-226 வரையில் எண்ணிக்கையில் காணப்படும். குத தகடு முழுமையாகக் காணப்படும். வால் தகடுகள் பிரிக்கப்பட்டு 27-34 இணைகளாக உள்ளன.  
இதனுடைய உடல் நிறம் செர்ரி-சிவப்பு முதல் அடர் ஊதா பழுப்பு வரை, கீழே சிவப்பு, கருப்பு குறுக்கு பட்டைகளுடன் சில நேரங்களில் வயிற்றுப்பகுதி முழுவதும் தொடர்ந்து காணப்படும். தலையின் முன் பகுதியில் மேலே கருப்பு வண்ணமாகக் காணப்படும்.  
முதிர்ச்சியடைந்த பாம்பின் உடல் நீளம் 64 செ.மீ. வரை இருக்கும். இதில் வால் நீளம் 5 செ.மீ. அடங்கும்.
# பிப்ரான் பவளப்பாம்பு

## உணவு

*சி. பிப்ரோனி* *ஓபியோபாகசு* எனப்படும் பாம்புகளை உண்ணக்கூடிய வாழ்க்கை முறையினைக் கொண்டுள்ளது. இது, யூரோபெல்டிடே குடும்பத்தைச் சேர்ந்த பாம்புகளை வேட்டையாடுவதில் நிபுணத்துவம் பெற்றது.
# பிப்ரான் பவளப்பாம்பு

## இனப்பெருக்கம்

*சி. பிப்ரோனி* முட்டையிட்டு இனப்பெருக்கம் செய்யக்கூடியது.
# நூசிவீடு சட்டமன்றத் தொகுதி

**நூசிவீடு சட்டமன்றத் தொகுதி** (*Nuzvid Assembly constituency*) என்பது இந்தியாவின் ஆந்திரப் பிரதேசத்தின் எலுரு மாவட்டத்தில் உள்ள ஒரு மாநில சட்டமன்றத் தொகுதி ஆகும். இது ஏலூரு மக்களவைத் தொகுதி சட்டமன்றத் தொகுதி ஏழில் இதுவும் ஒன்று. பிற தொகுதிகள் உங்குட்டூர், தெந்துலூர், ஏலூர், போலவரம், சிந்தலபூடி மற்றும் கைகளூர். மேகா வெங்கட பிரதாப் அப்பாராவ் 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சியின் வேட்பாளராகப் போட்டியிட்டு வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 25, 2019-ன் படி இத்தொகுதியில் மொத்தம் 230,650 வாக்காளர்கள் உள்ளனர்.
# நூசிவீடு சட்டமன்றத் தொகுதி

## மண்டலங்கள்

இந்த சட்டமன்றத் தொகுதியில் அடங்கியுள்ள நான்கு மண்டலங்கள்:
**முசுனுறு**  
| நுஸ்விட் | } |
| --- | --- |
# நூசிவீடு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1952 | மேக ரங்கய்யா அப்பா ராவ் | இந்திய தேசிய காங்கிரசு |
| 2004 | மேகா வெங்கட பிரதாப் அப்பாராவ் |  |
| 2009 | சின்னம் ராம கோட்டையா | தெலுங்கு தேசம் கட்சி |
| 2014 | மேகா வெங்கட பிரதாப் அப்பாராவ் | ஒய். எஸ். ஆர். காங்கிரஸ் கட்சி |
| 2019 | } |  |
# எம். பி. சுப்பிரமணியம்

**எம். பி. சுப்பிரமணியம்** (*M. P. Subramaniam*)(சூலை 1, 1925-ஏப்ரல் 11, 2005) என்பவர் இந்திய அரசியல்வாதியும் தமிழ்நாட்டைச் சேர்ந்த முன்னாள் சட்டமன்ற உறுப்பினரும் ஆவார். சேலம் மாவட்டத்தினைச் சேர்ந்த சுப்பிரமணியம், தனது பள்ளிக் கல்வியினை சேலம் சிறுமலர் பள்ளியிலும் கல்லூரிக் கல்வியினை திருச்சிராப்பள்ளி தேசியக் கல்லூரியிலும் கற்றார்.  
சுப்பிரமணியம் சேலம் மாவட்டத்தில் உள்ள ஆத்தூர் தொகுதியிலிருந்து இரண்டு முறை தமிழ்நாடு சட்டமன்ற உறுப்பினராகப் பணியாற்றி உள்ளார். இவர் முதலில் 1952-ல் சுயேச்சை வேட்பாளராகத் தேர்ந்தெடுக்கப்பட்டார். பின்னர் 1957ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். சுப்பிரமணியம் 1980 முதல் 1983 வரை தமிழ்நாடு காங்கிரசு பிரிவின் தலைவராகவும், பின்னர் 1984 முதல் 1986ஆம் ஆண்டு அப்போதைய அனைத்திந்திய அண்ணா திராவிட முன்னேற்றக் கழக அரசால் சட்டமன்றம் கலைக்கப்படும் வரை சட்ட மேலவையின் எதிர்க்கட்சித் தலைவராகவும் இருந்தார்.  
மறைந்த சிவாஜி கணேசன் 1989-இல் தமிழக முன்னேற்ற முன்னணி என்ற அரசியல் கட்சியைத் தொடங்கியபோது, சுப்பிரமணியம் சிவாஜியுடன் இணைந்து, காங்கிரசிற்குத் திரும்பும் வரை செயல் தலைவராகப் பணியாற்றினார். 1998-இல் தென் சென்னை நாடாளுமன்றத் தொகுதியில் போட்டியிட்டுத் தோல்வியடைந்தார். சுப்பிரமணியம் 2005 ஏப்ரல் 11 அன்று தனியார் மருத்துவமனையில் இறந்தார்.
# நமாமி கங்கா திட்டம்

**நமாமி கங்கா திட்டம்** ஒரு ஒருங்கிணைந்த பாதுகாப்புத் திட்டமாகும், இது ஜூன் 2014 இல் இந்திய மத்திய அரசால் முதன்மைத் திட்டமாக அங்கீகரிக்கப்பட்டது, இது தேசிய நதியான கங்கையைப் பாதுகாத்தல், புத்துயிர் அளித்தல் மற்றும் நதியின் மாசுபாட்டைத் திறம்படக் குறைத்தல் ஆகிய இரட்டை நோக்கங்களை நிறைவேற்ற ரூ.20,000 கோடி பட்ஜெட் ஒதுக்கப்பட்டுள்ளது. இது விஞ்ஞானிகள், தொழில்நுட்ப நிறுவனங்கள், முதலீட்டாளர்கள் மற்றும் சமூக உறுப்பினர்கள் உள்ளிட்ட பல்வேறு ஆர்வமுள்ள குழுக்களை இணைக்கும் இங்கிலாந்து சமூககுழுவுடன் இணைந்து செயல்படுவதை நோக்கமாகக் கொண்டுள்ளது. NMCG ( National Mission For Clean Ganga ) நமாமி கங்கே திட்டத்தின் சின்னமாக பிரபல காமிக் புத்தக பாத்திரமான சாச்சா சவுத்ரியை அறிவிக்க முடிவு செய்து ஜல் சக்தி அமைச்சகம் அறிக்கை வெளியிட்டது. நமாமி கங்கை திட்டத்தின் கீழ், மத மற்றும் வரலாற்று நகரமான அயோத்தியில் சரயு நதியில் விழும் அனைத்து வடிகால்களும் அகற்றப்பட்டு, கழிவுநீர் சுத்திகரிப்பு நிலையத்திற்கு கொண்டு செல்லப்படுகிறது.  
கிளாஸ்கோவில் COP26 இன் ஓரத்தில் தொடங்கப்பட்ட சுத்தமான கங்கா ரோட்ஷோ, நமாமி கங்கே திட்டத்துடன் பல்வேறு ஆர்வமுள்ள குழுக்களை இணைக்க ஸ்காட்லாந்து, வேல்ஸ், மிட்லாண்ட்ஸ் மற்றும் லண்டனில் நான்கு அத்தியாயங்களை உருவாக்கியது. கங்கா, ரோஹு மற்றும் மிருகால் மீன்கள் போன்ற ஒட்டுமொத்த கங்கை நதியிலும் குறைந்து வரும் இந்தியாவின் முக்கிய கெண்டை மீன்களின் 30,000 க்கும் மேற்பட்ட விதைகள் பிரயாக்ராஜ் சங்கத்தில் உள்ள கங்கை மற்றும் யமுனை சங்கமத்தில் வெளியிடப்பட்டன. தூய்மையான கங்கைக்கான தேசிய பணியின்(NMCG) 341 திட்டங்களில் 147 (அல்லது 43 சதவீதம்) நிறைவடைந்துள்ளன, இதில் பெரும்பாலான திட்டங்கள் கழிவுநீர் உள்கட்டமைப்பு தொடர்பானவை மற்றும் 157 கழிவுநீர் திட்டங்களில் 61 திட்டங்கள் (39 சதவீதம்) முடிக்கப்பட்டுள்ளன. எம்வி கங்கா விலாஸ் கப்பலின் கொடியேற்றத்தின் போது, பிரதமர் நரேந்திர மோடி, “கங்கா ஒரு நதி மட்டுமல்ல, இந்த புனித நதிக்கு சேவை செய்ய நமாமி கங்கை மற்றும் அர்த்த கங்கை வழியாக இரட்டை அணுகுமுறையை நாங்கள் எடுத்து வருகிறோம்” என்று கூறினார்.
# வரம்பன் மரபு

வரம்பன் மரபு என்பது சங்ககால சேரமன்னர்களின் மரபாகும்.சேரமன்னர்களின் பெயர்களில் வரம்பன் என்பது முக்கிய பெயராகும். வரம்பம் அடைமொழியுடன் சேரமன்னர்கள் ஆட்சி செய்துள்ளனர்.
# வரம்பன் மரபு

## பெயர்காரணம்

வரை என்ற சொல்லுக்கு மலை என்பது பொருள்.மலைகளை எல்லையாக கொண்டு ஆட்சி செய்தவர்கள் சேரமன்னர்கள்.வரை என்ற சொல் எல்லைகளை குறிக்க **வரம்பு** என்று மருவி, பின்னர் அதற்கு உற்பட்ட பகுதியை ஆட்சி செய்யும் மன்னன் வரம்பன் என்றும் அழைக்கப்பட்டனர்.உதாரணமாக இமயவரம்பன் என்ற பெயருக்கு இமயமலையை எல்லையாக கொண்டு ஆட்சிசெய்தவன் என்பது பொருள்.  
இதன் மூலசொல் வரை என்ற சொல்லாகும்  
**வரை > வரைப்பு > வரப்பு > வரம்பு > வரம்பன்**  
- மயிலை சீனி. வேங்கடசாமி
# வரம்பன் மரபு

## வரம்பு

வரம்பு என்பது எல்லை என்ற பொருள் கொண்டது. இலக்கியங்களில் இச்சொல் நில எல்லையாக பயன்படுத்தப்படுகிறது. நாட்டின் எல்லைகளை குறிப்பிட தமிழர்கள் மலைகளை முதன்மையாக பயன்படுத்தினர்.குறிப்பாக சிலம்பில் தமிழ்நாட்டு எல்லையை குறிக்க நெடியோன் குன்று என்று வேங்கடமலையையும், எல்லையை குறிக்க வரம்பு என்ற சொல்லும் பயன்படுத்தப்பட்டுள்ளது.  
நெடியோன் குன்றமும் தொடியோள் பௌவமும்
தமிழ் வரம்பறுத்த தண்புனல் நல்நாட்டு
- சிலப்பதிகாரம்,வேனிற்காதை:1-2  
நெடியோன் குன்றம் - திருமால் குன்றம், வேங்கட மலை, திருப்பதி; தொடியோள் - குமரி; பௌவம் - கடல்; வரம்பு - எல்லை.
# வரம்பன் மரபு

## வரம்பு

### வரைப்பு

வரைப்பு என்ற சொல்லை அடியொற்றி மருவிய சொல் வரம்பு என்ற சொல்லாகும்.இன்றும் வயல் எல்லைகள் வரைப்பு, வரப்பு என்றே அழைக்கப்படுகிறது. இச்சொல் மலைத்தொடர்களையும் நில எல்லையையும் ஒருசேர குறிக்ககப் பயன்பட்டுள்ளது.  
வண்புகழ் மூவர் தண்பொழில் வரைப்பின்
நாற்பெயர் எல்லை அகத்தவர்
-(தொல் 1336)  
மேலும் வயல் வரப்புகளையும் 'வரம்பு' என்றும் சங்கயிலக்கியங்கள் குறிப்பிடுகின்றன் (வரம்பு அணையாத் துயல்வர - அகம் 13) .
# வரம்பன் மரபு

## பொற்கோட்டு வரம்பன்

சிவபெருமான் இமயமலையை வரம்பாக கொண்டவர் என்பதால் சிலப்பதிகாரம் சிவபெருமானை பொற்கோட்டு வரம்பன் என்று குறிப்பிடுகிறது.
# வரம்பன் மரபு

## வரம்பன் மன்னர்கள்

- பொற்கோட்டு வரம்பன்
- இமயவரம்பன் நெடுஞ்சேரலாதன்
- வானவரம்பன்இமயவரம்பன்
# வரம்பன் மரபு

## வரம்பன் மன்னர்கள்

### வரம்பன் பட்டம் கொண்ட சேரமன்னர்கள்

- இமயவரம்பன் (சிலப்பதிகாரம் 26/3/5, 30/20/60)
- இமயவரம்பன் நெடுஞ்சேரலாதன் (அகம் 347:3 / பதிற்றுப்பத்து பதிகம் 2)
- இமயவரம்பன் தம்பி (பதிற்றுப்பத்து 46/12-13)
- களங்காய்கண்ணி நார்முடிச்சேரல் வானவரம்பன்
- ஆடுகோட்பாட்டு சேரலாதன் (வானவரம்பன்)
# வரம்பன் மரபு

## வரம்பனும் வர்மனும்

பல்லவ மன்னர்களே முதலில் வர்மன் என்ற பட்டத்தை சூட்டியுள்ளனர். பல்லவர்களின் ஆரம்பகால கல்வெட்டுக்கள் தனித்தமிழில் காணப்படுகிறது, அவற்றில் பல்லவ மன்னர்களை தமிழில் சிங்க பர்மன், சிங்க பரம்பன் என்று குறிப்பிட்டுள்ளது. இதனை வடமொழி கல்வெட்டான முதலாம் சிம்மவர்மனின் கல்வெட்டு சிம்ம வர்மன் என்று குறிக்கிறது. பல்லவர் காலத்திலேயே வரம்பன் என்ற சொல் பரம்பன், வர்மன், பர்மன் என்று தமிழிலிருந்து வடமொழியில் மருவிச்சென்றுள்ளதை இதன்மூலம் உறுதியாகிறது.  
**விண்ணபருமர்**, **வாண பெருமரைசர்** என்ற மன்னர்களின் மெய்க்கீர்த்தி சொற்களை கொண்ட பல்லவர்களின் முதல் நடுகல் கல்வெட்டான விஷ்ணுவர்மனின் இருளப்பட்டி நடுகல் கல்வெட்டு
தெளிவான குறிப்புகள் தருகிறது. வானவரம்பன் என்ற பெயர் மருவி விண்ணபருமர் என மாற்றமடைந்துள்ளதை. மேலும் அம்மன்கோயில்பட்டி தமிழி கல்வெட்டு **பரம்பன் கோகூர் கிழார்** என்ற பெயரை குறிப்பிடுகிறது.சின்னய்யன் பேட்டை கம்பவர்மனின் மூன்று கல்வெட்டுகளில் முதலாம் கல்வெட்டில் **கம்ப வருமர்** என்றும் இரண்டாவது கல்வெட்டில் **கம்ப பருமர்** என்றும் மூன்றாவது கல்வெட்டில் **கம்பவர்மர்** என்றும் பெயர்கள் குறிப்பிடப்பட்டுள்ளன. இவைகள் வரம்பன் என்ற சொல் பரம்பன் பருமன் என்று மருவியதை குறிக்கிறது.  
முதன் முதலாக வர்மன் என்ற பட்டத்தை பல்லவ மன்னனான முதலாம் சிம்மவர்மன் (கிபி.275 - 300) கொண்டுள்ளான். இதை தொடர்ந்து பல்லவர்களின் கீழ் சிற்றரசாக இருந்த மேலைக் கங்கர் அரசமரபை (Western Ganga Dynasty கிபி.350) தோற்றுவித்த கொங்கணி வர்மன் இந்த பட்டத்தை கொண்டுள்ளான். இதனைத்தொடர்ந்து கடம்ப அரசமரபை (Kadamba Dynasty) தோற்றுவித்த மயூரவர்மன் (கிபி.345-365) இப்பெயரை கொண்டுள்ளான். பின்னர் அஸ்ஸாம் மாநிலத்தில் வர்மா அரசை (Varma Dynasty) அமைத்த புஷ்கர் வர்மன் (350 - 374 CE) இந்த பட்டத்தை சூட்டியுள்ளார்.  
கிபி 6ஆம் நூற்றாண்டில் பாண்டிய மன்னன் மாறவர்மன் அவனி சூளாமணி வர்மன் என்ற பட்டம் கொண்டு ஆட்சி செய்தான். தமிழ்நாட்டில் மாறவர்மன் அவனி சூளாமணி காலம் முதல் பாண்டிய மன்னர்கள் மாறவர்மன், சடையவர்மன் என்னும் பட்டங்களைப் புனைந்து கொண்டார்கள்.
# வரம்பன் மரபு

## வரம்பனும் பரம்பனும்

சங்க இலக்கியங்களில் சேரமன்னர்கள் வரம்பன் என்றழைக்கப்பட்டதுபோல கல்வெட்டுச் சான்றுகளில் முதல் சான்றாக இருப்பது **பரம்பன்** என்ற அம்மன் கோவில்பட்டி தமிழி சொல்தான். இச்சொல் வரம்பன் என்றும் வாசிக்கப்பட்டுள்ளது. மேலும் தமிழ்நாட்டை ஆட்சி செய்த மூவேந்தர்களின் எல்லையை குறிக்கும்படியான சிறுபாணாற்றுப்படை பாடல் வரிகள், சேரமன்னனை **மருமான்** என்று குறிப்பிடுகிறது. இது வர்மன் என்ற சொல்லுடன் தொடர்புடையது.  
குடபுல காவலர் **மருமான்**
குட்டுவன்” (சிறுபாணாற்றுப்படை 47-49)
# வெல்லப்பாகு

**வெல்லப்பாகு** (*molasses*) என்பது கரும்பு அல்லது சர்க்கரைவள்ளிக்கிழங்கைச் சர்க்கரையாகச் சுத்திகரிப்பதன் விளைவாக உருவாகும் துணை பொருளாகும். கரும்பு வெல்லம் அல்லது பனை கருப்பட்டியை காய்ச்சியும் வெல்லப்பாாகு செய்யபடுகிறது. இனிப்பு சுவையும், சர்க்கரையின் அளவும் பாகு தயாரிக்கும் முறை மற்றும் பயிர் வகையை பொருத்து மாறுபடும். கரும்பு வெல்லப்பாகு முதன்மையாக உணவுகளை இனிமையாக்கவும் சுவைக்கவும் பயன்படுகிறது. வெல்லப்பாகு நாட்டு சர்க்கரை, கருப்பட்டி போன்றே முக்கியமான வணிக சர்க்கரையாக பயன்படுத்தப்படுகிறது. ரம், சாராயம் காய்ச்சுவதற்குப் பயன்படுத்தப்படும் முதன்மையான பொருட்களில் இதுவும் ஒன்றாகும்.  
ஸ்வீட் சோர்கம் சிரப் தெற்கு அமெரிக்காவில் *சோர்கம் வெல்லப்பாகு* என்று அழைக்கப்படுகிறது. வெல்லப்பாகு வலுவான சுவை கொண்டது மற்றும் பெரும்பாலான மாற்று சிரப்களை விட பிசுபிசுப்பானது கெட்டியானது
# வெல்லப்பாகு

## பெயர்

மொலாசஸ் என்ற சொல் போர்த்துகீசிய மொழியில் மெலசோ என்பதிலிருந்து வந்தது. இலத்தீன் சொல்லில் வேர்களைக் கொண்டது. பண்டைக் கிரேக்க μέλι (மெலி) (தேன்), லத்தீன் மெல், எசுப்பானியம் மெலாசா (மொலாஸ்), உருமானிய மியர் அல்லது மெலாசு, மற்றும் பிரஞ்சு மைல் (தேன்) ஆகியவை சொற்களும் அடங்கும். 100 ஆண்டுகளுக்கு முன்தான் இந்தியாவிற்குள் சர்க்கரை ஆலை அறிமுகப்படுத்தப்பட்டது. கரும்பு சாறு (சர்க்கரை பாகு) காய்ச்சிய நிலையில் நமக்கு கிடைப்பதால் மொலாசஸை தமிழில் சர்க்கரைபாகு என்கிறோம்
# வெல்லப்பாகு

## ஊட்டச்சத்து

வெல்லப்பாகில் 22% நீரும், 75% மாவுச்சத்தும் மற்றும் மிகக் குறைந்த அளவு (0.1%) கொழுப்பும் (அட்டவணை) உள்ளது. இதில் புரதம் இல்லை. 100 கிராம் அளவுகளில், வெல்லப்பாகு உயிர்ச்சத்து பி6 மற்றும் மாங்கனீசு, மக்னீசியம், இரும்பு, பொட்டாசியம் மற்றும் கால்சியம் (அட்டவணை) உள்ளிட்ட பல உணவுக் கனிமங்களின் (தினசரி மதிப்பு, தின மதிப்பில் 20% அல்லது அதற்கும் அதிகமான) வளமான மூலமாகும்.  
வெல்லப்பாகுகளில் உள்ள சர்க்கரைகள் சுக்ரோசு (மொத்த மாவுச்சத்தில் 29%), குளுக்கோசு (12%) மற்றும் பிரக்டோசு (13%) (அமெரிக்க ஐக்கிய நாடுகளின் ஊட்டச்சத்து அட்டவணையில் இருந்து தரவு).
# வெல்லப்பாகு

## பிற பயன்கள்

### உணவுப் பொருட்கள் மற்றும் சேர்க்கைகள்

உணவு உற்பத்தியில் வெல்லப்பாகுகளின் பயன்பாடுகள் பின்வருமாறு:  
- ரம் வடிகட்டுதலின் முக்கிய மூலப்பொருள்
- இருண்ட கம்பு ரொட்டி உற்பத்தி
- இஞ்சியணிச்சல் உற்பத்தி (குறிப்பாக அமெரிக்காவில்)
- *பார்பிக்யூ சாஸ்கள்* உற்பத்தி
- சில பழுப்பு சர்க்கரை வெல்லப்பாகு தயாரிப்பில் வெள்ளைச் சர்க்கரையுடன் சேர்த்து தயாரிக்கப்படுகிறது
- ஸ்டவுட்கள் மற்றும் போர்ட்டர்களின் சில பீர் பாணிகளில்
- வீட்டில் தயாரிக்கப்பட்ட வினிகிரெட்டில் குழம்பாக்கிகளை நிலைப்படுத்துதல்
- ஹூக்காவில் புகைபிடித்த புகையிலை முஸ்ஸலில் (ஷிஷா என்றும் அழைக்கப்படுகிறது) சேர்க்கப்பட்டது
# வெல்லப்பாகு

## பிற பயன்கள்

### தொழில்துறைப் பயன்பாடு

- செங்கல் வேலைக்கான கலவையில் ஒரு சிறிய அங்கமாக
- ஜெலட்டின் பசை மற்றும் கிளிசரின் கலந்து ஆரம்பகால அச்சு இயந்திரங்களில் வார்ப்பு கலவை மை உருளைகள் தயாரித்தல்
# வெல்லப்பாகு

## பிற பயன்கள்

### தோட்டக்கலைத் துறையில்

நுண்ணுயிர் செயல்பாட்டை ஊக்குவிப்பதற்காக மண் சேர்க்கை காரணியாக, சுசினிக் அமிலம், மாலிக் அமிலம், பியூட்ரிக் அமிலம் மற்றும் மன்னிடோல் ஆகியவற்றின் உற்பத்தி அதிகரிக்கிறது. இந்த பொதுவான தாவர தற்காப்பு இரசாயனங்களை நுண்ணுயிரிகளால் உற்பத்தி செய்து தாவர நோயை கட்டுப்படுத்த வெல்லப்பாகு உதவுவதாக நம்பப்படுகிறது.
# கெமுனிங்-சா ஆலாம் விரைவுச்சாலை

**கெமுனிங்-சா ஆலாம் விரைவுச்சாலை** &nbsp;(ஆங்கிலம்: *Kemuning–Shah Alam Highway*; மலாய்: *Lebuhraya Kemuning–Shah Alam*) என்பது மலேசியா, சிலாங்கூர், கிள்ளான் பள்ளத்தாக்கு பகுதியில் உள்ள ஒரு விரைவுச்சாலை. இதற்கு **எல்கேசா** (**LKSA**) எனும் சுருக்கப் பெயரும் உண்டு.  
தொலைவு கொண்ட கெமுனிங்–சா ஆலாம் விரைவுச்சாலை, கோத்தா கெமுனிங் அருகே, **E5** சா ஆலாம் விரைவுச்சாலையை *(Shah Alam Expressway*) கெமுனிங் சந்திப்பில் (*Federal Highway Route 2 Interchange*) இணைக்கிறது. பின்னர் கூட்டரசு சாலை 2-இன் (*Federal Highway Route 2*) வழியாக கிள்ளான் நகரம் வரைக்கும் செல்கிறது.  
இதற்கு முன்பு &nbsp;எனும் வழிக் குறியீடு வழங்கப்பட்டது, ஆனால் பின்னர் &nbsp;என மாற்றப்பட்டது. மற்றும் அதன் பழைய &nbsp;எனும் வழிக் குறியீடு தெற்கு கெடா விரைவுச்சாலைக்கு (*South Kedah Expressway*) பயன்படுத்தப் படுகிறது.
# கெமுனிங்-சா ஆலாம் விரைவுச்சாலை

## வரலாறு

கெமுனிங்–சா ஆலாம் விரைவுச்சாலை கட்டுமானம் 2007-இல் தொடங்கியது. இந்த விரைவுச்சாலை பெர்சியாரான் சுல்தான் (*Persiaran Sultan*) என்றும் அழைக்கப்படுகிறது. இந்த விரைவுச்சாலை, சா ஆலாம் நகரத்தையும் சா ஆலாம் பிரிவு 24 வரையிலான பகுதிகளையும் உள்ளடக்கியது.  
இது சா ஆலாம் மாநகராட்சி (**MBSA**) (*Shah Alam City Council*) நிர்வாக எல்லைக்குள் கட்டப்பட்டு உள்ளது. கட்டுமானங்கள் 2010-ஆம் ஆண்டின் நடுப் பகுதியில் நிறைவு அடைந்தன. 18 மே 2010-இல் இந்த விரைவுச்சாலை போக்குவரத்துக்கு திறக்கப்பட்டது.
# கள்ளிப்பாளையம்

**கள்ளிப்பாளையம்** , இந்தியாவின் தமிழ்நாட்டில் நாமக்கல் மாவட்டம், வெங்கரை பேரூராட்சியில் அமைந்துள்ள ஒரு கிராமம் ஆகும். கள்ளிப்பாளையம் காவேரி ஆற்றுக்கு அருகில் கொங்கு நாட்டின் ஒரு பகுதியாக உள்ளது. இந்த கிராமத்தில் சுமார் 500 குடும்பங்கள் நிம்மதியாக வாழ்ந்து வருகின்றனர். இந்த கிராமத்தில் விவசாயம் மற்றும் போக்குவரத்து முக்கிய தொழிலாக உள்ளது. இக்கிராமத்தில் பிறந்தவர் **திரு.சி.வி.வேலப்பன்** . எம்ஜிஆர் காலத்தில் கபிலர்மலை தொகுதியில் எம்எல்ஏவாக இருந்தார்.  
https://www.openstreetmap.org/way/656797249#map=17/11.08109/77.95286
# 2022 சிறீநகர் குண்டுவெடிப்பு

**2022 சிறீநகர் குண்டுவெடிப்பு** ( *2022 Srinagar bombing*) இந்திய நிர்வாகத்தின் கீழ் உள்ள சம்மு காசுமீரின் சிறீநகரில் உள்ள சந்தையில் மார்ச்சு மாதம் 6 ஆம் தேதியன்று ஒரு தீவிரவாதியால் கையெறி குண்டுகள் வீசப்பட்டன. இருபத்தி நான்கு பேர் காயமடைந்தனர் மற்றும் இருவர் கொல்லப்பட்டனர்.  
அமிரா கடல் பாலத்திற்கு அருகில் உள்ள அரி சிங் உயர் தெருவில் உள்ள சந்தையில் மாலை 4:20 மணியளவில் இத்தாக்குதல் நடந்தது அந்நேரத்தில் தெரு மிகவும் பரபரப்பாக இருந்தது. குண்டுவெடிப்பு நடந்தபோது ஏராளமான மக்கள் சந்தையில் இருந்தனர். பயங்கரவாதி பாதுகாப்புப் படையினர் மீது கையெறி குண்டுகளை வீசினார். குறைந்தது ஒரு காவலர் உட்பட மக்கள் பலர் காயமடைந்தனர்.  
அந்த நாளின் பிற்பகுதியில், நௌகட்டாவைச் சேர்ந்த 60 வயதான முகம்மது அசுலம் மக்தூமி காயங்களுக்கு ஆளானார். 19 வயதான ரஃபியா ஜான் மறுநாள் இறந்தார்  
இந்த குண்டுவெடிப்பு இந்தியாவில் மனோச் சின்கா, பரூக் மற்றும் உமர் அப்துல்லா, மெகபூபா முஃப்தி, சம்மு காசுமீர் பிரதேச காங்கிரசு கமிட்டி, பாரதிய சனதா கட்சி மற்றும் பலரிடமிருந்து பரவலான கண்டனத்தைப் பெற்றது.
# கொடிகாமம் தொடருந்து நிலையம்

**கொடிகாமம் தொடருந்து நிலையம்** (*Kodikamam railway station*) இலங்கையின் வடக்கே கொடிகாமம் நகரில் அமைந்துள்ள தொடருந்து நிலையம் ஆகும். வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று கொடிகாமம் தொடருந்து நிலையமும் 1990 முதல் 2015 வரை இயங்காமல் இருந்து வந்தது. கொழும்பு கோட்டையில் இருந்தான சேவைகள் கொடிகாமம் ஊடாக யாழ்ப்பாணம் வரை 2014 அக்டோபர் 13 முதல் இயங்குகிறது. இச்சேவை காங்கேசன்துறை வரை 2015 சனவரி 2 முதல் நீடிக்கப்பட்டது.
# 2023 இராசத்தான் சட்டப் பேரவைத் தேர்தல்

**2023 இராசத்தான் சட்டப் பேரவைத் தேர்தல்** (**2023 Rajasthan legislative assembly election**), இராசத்தான் சட்டப் பேரவையின் மொத்தமுள்ள 200 சட்டமன்றத் தொகுதிகளுக்கும் டிசம்பர், 2023க்குள் நடைபெறும் சட்டப் பேரவைத் தேர்தல் ஆகும்.தற்போது இந்திய தேசிய காங்கிரசு கட்சியைச் சேர்ந்த அசோக் கெலட் 2018ம் ஆண்டு முதல் முதலமைச்சராக உள்ளார்.
# 2023 இராசத்தான் சட்டப் பேரவைத் தேர்தல்

## பின்னணி

தற்போதைய இராசத்தான் சட்டப் பேரவையின் பதவிக்காலம் 14 சனவரி 2024 உடன் முடிவடைகிறது. எனவே டிசம்பர், 2023க்குள் இராசத்தான் சட்டப் பேரவையின் 200 தொகுதிகளுக்கும் தேர்தல் நடத்த இந்தியத் தேர்தல் ஆணையம் முடிவு செய்துள்ளது.
# 2023 இராசத்தான் சட்டப் பேரவைத் தேர்தல்

## தேர்தல் அட்டவணை

| அறிவிக்கை நாள் | 30 அக்டோபர் 2023 | திங்கள் |
| --- | --- | --- |
| வேட்பு மனு தாக்கல் துவக்கம் | 30 அக்டோபர் 2023 | திங்கள் |
| வேட்பு மனு தாக்கல் இறுதி நாள் | 6 நவம்பர் 2023 | திங்கள் |
| வேட்பு மனு பரிசீலனை | 7 நவம்பர் 2023 | செவ்வாய் |
| வேட்பு மனு திரும்பப் பெறும் இறுதி நாள் | 9 நவம்பர் 2023 | வியாழன் |
| வாக்குப் பதிவு நாள் | **25 நவம்பர் 2023** | **ஞாயிறு** |
| வாக்கு எண்ணிக்கை நாள் | 3 டிசம்பர் 2023 | ஞாயிறு |
# 2023 இராசத்தான் சட்டப் பேரவைத் தேர்தல்

## அரசியல் கட்சிகள் & கூட்டணிகள்

இத்தேர்தலில் இந்திய தேசிய காங்கிரசு மற்றும் பாரதிய ஜனதா கட்சிகள் முக்கிய இடத்தை வகிக்கிறது.
| இந்திய தேசிய காங்கிரசு+ | இந்திய தேசிய காங்கிரசு | அசோக் கெலட் | 199 | 200 |
| --- | --- | --- | --- | --- |
| இராஷ்டிரிய லோக் தளம் | கிருஷ்ணன் குமார் சரண் | 1 |  |  |
| 200 |  |  |  |  |
| பகுஜன் சமாஜ் கட்சி | பகவான் சிங் பாபா | *43* |  |  |
| இராச்டிரிய லோக்தந்திரிக் கட்சி + ஆசாத் சமாஜ் கட்சி | இராச்டிரிய லோக்தந்திரிக் கட்சி | அனுமான் பெனிவால் | *73* | 130 |
| ஆசாத் சமாஜ் கட்சி | சந்திரசேகர் ஆசாத் இராவணன் | *57* |  |  |
| இந்தியப் பொதுவுடமைக் கட்சி (மார்க்சிஸ்ட்) | அம்ரா ராம் | 17 |  |  |
| ஆம் ஆத்மி கட்சி | நவீன் பலிவால் | 86 |  |  |
| அனைத்திந்திய மஜ்லிசே இத்திகாதுல் முசுலிமீன் | ஜமீல் கான் | 11 |  |  |
| இந்தியப் பொதுவுடமைக் கட்சி | நரேந்திர ஆச்சார்யா | 12 |  |  |
| ஜனநாயக ஜனதா கட்சி | துஷ்யந்த் சவுதாலா | 25 |  |  |
| லோக் ஜனசக்தி கட்சி (ராம் விலாஸ்) | 12 |  |  |  |
# 2023 இராசத்தான் சட்டப் பேரவைத் தேர்தல்

## கருத்துக் கணிப்புகள்

1 நவம்பர் 2023 அன்று டைம்ஸ் நவ் பாரத் மற்றும் இடிஜி வெளியிட்ட கருத்துக் கணிப்பின்படி, பாரதிய ஜனதா கட்சி 114 முதல் 124; இந்திய தேசிய காங்கிரசு 68 முதல் 78 மற்றும் இதர கட்சிகள் 6 முதல் 10 தொகுதிகளைக் கைப்பற்றும்.
# 2023 இராசத்தான் சட்டப் பேரவைத் தேர்தல்

## தேர்தல் முடிவுகள்

இத்தேர்தலில் மொத்தமுள்ள 199 சட்டமன்றத் தொகுதிகளில் பாரதிய ஜனதா கட்சி 115 தொகுதிகளில் வென்று மாநிலத்தில் ஆட்சியைக் கைப்பற்றியது.  
**Source**  
| அரசியல் கட்சி | பெற்ற வாக்குகள் | வென்ற தொகுதிகள் |  |  |  |  |  |
| --- | --- | --- | --- | --- | --- | --- | --- |
| பாரதிய ஜனதா கட்சி | **16,523,568** | 41.69% | +3.67 | 199 | 115 | 42% |  |
| இந்திய தேசிய காங்கிரசு கூட்டணி | இந்திய தேசிய காங்கிரசு | 15,666,731 | 39.53% | +0.24 | 198 | 69 | 31% |
| இராஷ்டிரிய லோக் தளம் | 1 | 1 | மாற்றமில்லை |  |  |  |  |
| Total | 199 | 70 | 31 |  |  |  |  |
| பாரத் ஆதிவாசி கட்சி | 3 | 3 |  |  |  |  |  |
| பகுஜன் சமாஜ் கட்சி | 721,037 | 1.83% | 184 | 2 | 4 |  |  |
| இராஷ்டிரிய லோக்தந்திரிக் கட்சி | 946,203 | 2.39% | 78 | 1 | 2 |  |  |
| பிற கட்சிகள் | 4 |  |  |  |  |  |  |
| சுயேச்சைகள் | 8 | 5 |  |  |  |  |  |
| நோட்டா | 0.96% |  |  |  |  |  |  |
# 2023 இராசத்தான் சட்டப் பேரவைத் தேர்தல்

## சட்டமன்ற உறுப்பினர்கள்
| 168 | பெங்கூ | சுரேஷ் தாகர் |  |  |
| 169 | சித்தோர்கார் | சந்திரபான் சிங் சௌகான் | சுயேச்சை |  |
| 170 | நிம்பாகெரா | சிறிசந்த் கிருப்லானி | பாஜக |  |
| 171 | பரீ சாதரீ | கௌதம் குமார் |  |  |
| பிரதாப்கர் | 172 | பிரதாப்கர் | கேமந்த் மீனா |  |
| ராஜ்சமந்து | 173 | பீம் | அரிசிங் ராவத் (பன்னா சிங்) |  |
| 174 | கும்பல்கர் | சுரேந்திர சிங் ரத்தோர் |  |  |
| 175 | இராஜ்சமந்த் | தீப்தி கிரண் மகேசுவரி |  |  |
| 176 | நாதத்வாரா | விசுவராச் சிங் மேவார் |  |  |
| பில்வாரா | 177 | ஆசீந்த் | சப்பார் சிங் சங்கலா |  |
| 178 | மாண்டல் | உதய் லால் பதாணா |  |  |
| 179 | சகாரா | இலாது லால் பித்லியா |  |  |
| 180 | பில்வாரா | அசோக் குமார் கோத்தாரி | சுயேச்சை |  |
| 181 | சாக்புரா | இலாலாராம் பைர்வா | பாஜக |  |
| 182 | சகாசுபூர் | கோபிசந்த் மீனா |  |  |
| 183 | மண்டல்கர் | கோபால் லால் சர்மா |  |  |
| பூந்தி | 184 | இண்டோலி | அசோக் | இதேகா |
| 185 | கேசோராய்பாடன் | சன்னிலால் சி.எல். பிரேமி பைர்வா |  |  |
| 186 | பூந்தீ | அரிமோகன் சர்மா |  |  |
| கோட்டா | 187 | பிபல்தா | சேத்தன் படேல் கோலானா |  |
| 188 | சாங்கோத் | கீராலால் நாகர் | பாஜக |  |
| 189 | கோட்டா வடக்கு | சாந்தி தாரிவால் | இதேகா |  |
| 190 | கோட்டா தெற்கு | சந்தீப் சர்மா | பாஜக |  |
| 191 | இலாட்புரா | கல்பனா தேவி |  |  |
| 192 | இராம்கஞ்ச் மண்டி | மதன் திலாவர் |  |  |
| பரான் | 193 | அந்தா | கன்வர்லால் |  |
| 194 | கிசன்கஞ்ச் | இலலித் மீனா |  |  |
| 195 | பாரான்-அட்ரு | இரத்னேசியம் பைர்வா |  |  |
| 196 | சப்ரா | பிரதாப் சிங் சிங்வி |  |  |
| ஜாலாவார் | 197 | தக் | கலுரம் |  |
| 198 | சால்ராபாடன் | வசுந்தரா ராசே |  |  |
| 199 | கான்பூர் | சுரேசு குர்சார் | இதேகா |  |
| 200 | மனோகர் தானா | கோவிந்த் பிரசாத் | பாஜக | } |
# 2023 இராசத்தான் சட்டப் பேரவைத் தேர்தல்

## இதனையும் காண்க

- 2023 இந்திய சட்டமன்றத் தேர்தல்கள்
# பைன் தேன்

**பைன் தேன்** (*Pine honey*)(; ) என்பது ஒரு வகை தேன். இது இனிப்பு, காரம், சில மரப் பட்டைகளின் சுவையுடன் பிசின் வாசனை அடர் ஆம்பர் நிறம் கொண்ட திரவம். இது துருக்கி மற்றும் கிரேக்க நாட்டில் பொதுவான உண்ணப்படும் காலை உணவாகும். இது இன்தயிர் மீது தூவப்பட்டு ரொட்டியுடன் உண்ணப்படுகிறது.
# பைன் தேன்

## பைன் தேன் உற்பத்தி

பைன் தேன் ஒரு அசாதாரண தேன். ஏனெனில் இது தேனீக்களால் முழுமையாக உற்பத்தி செய்யப்படுவதில்லை. சில பைன் மரங்களின் சாற்றில் வாழும் *மார்ச்சலினா கெலெனிகா* என்ற செதில் பூச்சி சிற்றினத்திலிருந்து சுரக்கப்படும் தேனை (சர்க்கரை சுரப்பு) சேகரிக்கும் தேனீக்களால் பன் தேன் உற்பத்தி செய்யப்படுகிறது. நியூசிலாந்து, மற்றும் அமெரிக்கா ஆகிய நாடுகளில் அதிக காடுகள் நிறைந்த சில பகுதிகளில் இது காணப்படுகிறது. ஆனால் முதன்மையாகக் கிழக்கு மத்தியதரைக் கடலின் பைன் காடுகளில் உற்பத்தி செய்யப்படுகிறது. முக்கியமாக உற்பத்தி துருக்கி, மத்திய கிழக்கு, பால்கன் மற்றும் பல கிரேக்க மலைகள் மற்றும் தீவுகளில் செய்யப்படுகிறது. கிரேக்கத்தில் உள்ள அதோஸ் மலையில் உள்ள துறவற சமூகங்கள் பைன் தேன் உற்பத்திக்குப் புகழ்பெற்றவை. கிரீசு முழுவதும் பைன் தேன் உற்பத்தி மொத்த தேன் உற்பத்தியில் 60-65% ஆகும். உலகின் 92% பைன் தேனைத் துருக்கி உற்பத்தி செய்கிறது. முலா மாகாணம் துருக்கிய பைன் தேன் உற்பத்தியில் 80% பங்குவகிக்கும் நாடு ஆகும்.
# மலேசிய வடக்கு-தெற்கு விரைவுச்சாலை, தெற்கு வழித்தடம்

**வடக்கு-தெற்கு விரைவுச்சாலை தெற்கு வழித்தடம்** &nbsp;(ஆங்கிலம்: *North–South Expressway Southern Route* (**E2**); மலாய்: (*Lebuhraya Utara–Selatan Jajaran Selatan*) (**E2**) என்பது தீபகற்ப மலேசியாவின் வடக்கு-தெற்கு விரைவுச்சாலையின் தெற்குப் பகுதி வழித்தடம் ஆகும். தீபகற்ப மலேசியாவின் தென்மேற்கு கடற்கரைக்கு இணையாகச் சரிசமமான நிலையில் செல்கிறது.  
இந்த விரைவுச்சாலை மலேசிய வடக்கு-தெற்கு விரைவுச்சாலை (*North–South Expressway*) அமைப்பின் தெற்குப் பகுதியை நிறைவு செய்கிறது. இந்த விரைவுச்சாலையின் நீளம் 312-கி.மீ. (193-மைல்). தீபகற்ப மலேசியாவின் தெற்கு மாநிலங்களான சிலாங்கூர், நெகிரி செம்பிலான், மலாக்கா, ஜொகூர் மாநிலங்களின் வழியாக இந்தச் சாலை செல்கிறது.
# மலேசிய வடக்கு-தெற்கு விரைவுச்சாலை, தெற்கு வழித்தடம்

## பொது

சிலாங்கூர் மாநிலத்திற்கும், கோலாலம்பூர் கூட்டரசு பிரதேசத்திற்கும் இடையே உள்ள மாநில/பிரதேச எல்லைக்கு அருகில்; ஸ்ரீ கெம்பாங்கான் (*Seri Kembangan*) நகர்ப் பகுதியில் தொடங்கி, ஜொகூர் மாநிலத்தின் தெப்ராவ் (*Tebrau*) நகரில் முடிவடைகிறது.  
இந்த விரைவுச்சாலை, வடக்கு-தெற்கு விரைவுச்சாலை வடக்கு வழித்தடத்திற்கும் (*North–South Expressway*); மற்றும் கிழக்கு கடற்கரை விரைவுச்சாலைக்கும் (*East Coast Expressway*), அடுத்த நிலையில் தீபகற்ப மலேசியாவின் மூன்றாவது மிக நீளமான விரைவுச்சாலை என அறியப்படுகிறது.  
மலேசிய வடக்கு-தெற்கு விரைவுச்சாலையின் **கிலோமீட்டர்** **0**; ஜொகூர் பாரு கிழக்குப் பரவல் இணைப்பு விரைவுச்சாலையின் (*Johor Bahru Eastern Dispersal Link Expressway*) தெப்ராவ் வழித்தடச் சந்திப்பில் அமைந்துள்ளது.
# மலேசிய வடக்கு-தெற்கு விரைவுச்சாலை, தெற்கு வழித்தடம்

## வடக்கு-தெற்கு விரைவுச்சாலை அமைப்பு

மலேசியாவின் வடக்கு-தெற்கு விரைவுச்சாலை அமைப்பின் இரு வழிதடங்களின் நீளம் 772 கி.மீ. (480 மைல்கள்). வடக்கே கெடா, புக்கிட் காயூ ஈத்தாம் நகரில்; மலேசிய - தாய்லாந்து எல்லையில் தொடங்கும் இந்த விரைவு சாலை அமைப்பு, தெற்கே தெப்ராவ், ஜொகூர் பாருவில் முடிவுறுகிறது. பின்னர், அங்கு இருந்து வேறு சாலையில் சிங்கப்பூர் வரை தொடர்கிறது.  
தீபகற்ப மலேசியாவின் மேற்குக் கரையில் இருக்கும் பல முக்கிய மாநகரங்களையும், நகரங்களையும் இணைக்கும் இந்த விரைவுச்சாலை அமைப்பு, தீபகற்ப மாநிலங்களின் முதுகெலும்பாக விளங்குகிறது.  
இது "பிளஸ்" விரைவுச்சாலை (*PLUS Expressway*) எனவும் அழைக்கப் படுகிறது. *Projek Lebuhraya Utara Selatan* என்பதன் சுருக்கமே "பிளஸ்" என்பதாகும்.
# மலேசிய வடக்கு-தெற்கு விரைவுச்சாலை, தெற்கு வழித்தடம்

## வடக்கு-தெற்கு விரைவுச்சாலை அமைப்பு

### ஆசிய நெடுஞ்சாலைகள் வலையமைப்பு

மலேசியாவின் வடக்கு-தெற்கு விரைவுச்சாலை அமைப்பு; தீபகற்ப மலேசியாவின் ஜொகூர், மலாக்கா, நெகிரி செம்பிலான், சிலாங்கூர், பேராக், பினாங்கு, கெடா ஆகிய மாநிலங்களைக் கடந்து செல்கிறது.  
ஏற்கனவே இருக்கும் பழைய கூட்டரசு சாலைக்கு (*Federal Route 1*) மாற்றுவழியாக இந்த விரைவுசாலை அமைகிறது. எனும் ஆசிய நெடுஞ்சாலைகள் வலையமைப்பின் ஒரு பகுதியாகவும் விளங்குகிறது.
# 2024 சம்மு காசுமீர் சட்டப் பேரவைத் தேர்தல்

ஜம்மு காஷ்மீர் ஒன்றியப் பகுதிக்கு நடைபெறவுள்ள முதல் சட்டமன்றத் தேர்தல் ஆகும். 2023 இந்திய சட்டமன்றத் தேர்தல்களின் போது ஜம்மு காஷ்மீர் தொகுதிகள் மறுவரையறை அறிக்கையின் கீழ் மறுசீரமைக்கப்பட்ட ஜம்மு காஷ்மீர் ஒன்றியத்தின் மொத்தமுள்ள 114 சட்டமன்றத் தொகுதிகளில் 90 சட்டமன்றத் தொகுதிகளுக்கு மட்டும் தேர்தல் நடைபெறும். பாக்கிஸ்தான் ஆக்கிரமிப்பு காஷ்மீரில் உள்ள 24 சட்டமன்றத் தொகுதிகளுக்கு தேர்தல் நிறுத்தி வைக்கப்படுகிறது.நவம்பர் 2018ம் ஆண்டில் இந்திய நாடாளுமன்றத்தால் ஜம்மு காஷ்மீர் சட்டமன்றம் கலைக்கப்பட்டு, 20 டிசம்பர் 2018 அன்று குடியரசுத் தலைவர் ஆட்சி நிறுவப்பட்டது.  
2014ஆம் ஆண்டில் ஜம்மு காஷ்மீர் மாநிலத்திற்கு இறுதியாக சட்டமன்றத் தேர்தல் நடைபெற்றது. ஜம்மு காஷ்மீரின் சிறப்பு உரிமைகளைத் திரும்ப பெற்று2019ல் மாநிலத் தகுதி இழந்த பின்னர் ஜம்மு காஷ்மீர் ஒன்றியப் பகுதிக்கு 2024ஆம் ஆண்டில் நடைபெறவுள்ள முதல் சட்டமன்றத் தேர்தல் ஆகும்.
# 2024 சம்மு காசுமீர் சட்டப் பேரவைத் தேர்தல்

## பின்னணி

நவம்பர் 2014ல் நடைபெற்ற ஜம்மு காஷ்மீர் சட்டமன்றத் தேர்தல் முடிவில் முப்தி முகமது சயீத் தலைமையில் சம்மு காசுமீர் மக்களின் சனநாயக கட்சி மற்றும் பாரதிய ஜனதா கட்சிகள் இணைந்து அரசு அமைத்தது. முப்தி முகமது சயீத் முதலமைச்சரானர்.  
7 சனவரி 2016 முப்தி முகமது சயீத் காலமானார். பின் மெகபூபா முப்தி முதலமைச்சராக தேர்வு செய்யப்பட்டார்.
# 2024 சம்மு காசுமீர் சட்டப் பேரவைத் தேர்தல்

## பின்னணி

### அரசியல் மாற்றங்கள்

சூன் 2018ல் முதலமைச்சர் மெகபூபா முப்தி அரசுக்கு வழங்கியிருந்த ஆதரவை பாரதிய ஜனதா கட்சி விலக்கிக் கொண்டது.அதனால் ஜம்மு காஷ்மீர் மாநிலத்தில் ஆளுநர் ஆட்சி அமல்படுத்தப்பட்டது.நவம்பர் 2018ல் ஜம்மு காஷ்மீர் சட்டமன்றம் கலைக்கப்பட்டது.20 டிசம்பர் 2018 அன்று மாநிலத்தில் குடியரசுத் தலைவர் ஆட்சி நடைமுறைக்கு வந்தது. இந்திய தேசிய காங்கிரசு கட்சியிலிருந்து விலகிய குலாம் நபி ஆசாத் 2022ம் ஆண்டில் ஜனநாயக முற்போக்கு ஆசாத் கட்சியை நிறுவினார்.
# 2024 சம்மு காசுமீர் சட்டப் பேரவைத் தேர்தல்

## பின்னணி

### அரசியல் மாற்றங்கள்

#### ஜம்மு காஷ்மீர் மறுசீரமைப்பு மற்றும் தொகுதிகளை மறுசீரமைத்தல்

2019ம் ஆண்டில் ஜம்மு காஷ்மீர் மாநிலத்திற்கு இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏன் கீழ் வழங்கப்பட்டிருந்த சிறப்புச் சலுகைகள் இந்திய நாடாளுமன்றத்தால் நீக்கப்பட்டது. மேலும்2019 ஜம்மு காஷ்மீர் மறுசீரமைப்புச் சட்டத்தின்படி 31 அக்டோபர் 2019 முதல் ஜம்மு காஷ்மீர் மாநிலத்தை ஜம்மு காஷ்மீர் (ஒன்றியப் பகுதி) மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 2020ம் ஆண்டில் ஜம்மு காஷ்மீர் தொகுதிகள் மறுவரையறை அறிக்கையின்படி, ஜம்மு காஷ்மீர் ஒன்றியப் பகுதியில் 114 சட்டமன்றத் தொகுதிகள் ஏற்படுத்தப்பட்டது. அதில் 24 சட்டமன்றத் தொகுதிகள் பாகிஸ்தான் ஆக்கிரமிப்பில் உள்ள ஆசாத் காஷ்மீர் மற்றும் கில்ஜித்-பல்டிஸ்தான் பகுதிகளில் உள்ளது.20 மே 2022 அன்று ஜம்மு காஷ்மீர் தொகுதிகள் மறுவரையறை அறிக்கை நடைமுறைக்கு வந்தது.
- ஜம்மு கோட்டம் - 43 தொகுதிகள் (புதிதாக சேர்க்கப்பட்டது 6 தொகுதிகள்)
- காஷ்மீர் கோட்டம் - 47 தொகுதிகள் (புதிதாக சேர்க்கப்பட்டது 1 தொகுதி)
- ஜம்மு காஷ்மீர் பகுதியில் மொத்தம் - 90 தொகுதிகள்
- பாகிஸ்தான் ஆக்கிரமிப்பில் உள்ள ஆசாத் காஷ்மீர் மற்றும் கில்ஜித்-பல்டிஸ்தான் பகுதிகளில்- 24 தொகுதிகள்
- மொத்தச் சட்டமன்றத் தொகுதிகளின் எண்ணிக்கை - 114
# 2024 சம்மு காசுமீர் சட்டப் பேரவைத் தேர்தல்

## கட்சிகளும், கூட்டணிகளும்

- ஜம்மு காஷ்மீர் தேசிய மாநாட்டு கட்சி - தலைவர் பாரூக் அப்துல்லா - குப்கார் பிரகடனத்திற்கான கூட்டணி
- சம்மு காசுமீர் மக்களின் சனநாயக கட்சி - தலைவர் மெகபூபா முப்தி - குப்கார் பிரகடனத்திற்கான கூட்டணி
- ஜம்மு காஷ்மீர் அப்னி கட்சி - தலைவர் அல்தாப் புகாரி -
- ஜம்மு காஷ்மீர் தேசிய சிறுத்தைகள் கட்சி- தலைவர் ஜெய் மாலா -
- ஜனநாயக முற்போக்கு ஆசாத் கட்சி - தலைவர் குலாம் நபி ஆசாத் -
- பாரதிய ஜனதா கட்சி -
- இந்திய தேசிய காங்கிரசு -
# 2024 சம்மு காசுமீர் சட்டப் பேரவைத் தேர்தல்

## தேர்தல் முடிவுகள்

ஜம்மு காஷ்மீர் சட்டமன்றத் தொகுதிகள் மொத்தம் 114 ஆகும். அதில் 90 தொகுதிகளுக்கு மட்டும் தேர்தல் நடைபெற்றது. 9 அக்டோபர் 2024 அன்று வாக்குகள் எண்ணிக்கை நடைபெற்றது. வாக்கு எண்ணிக்கை முடிவில் ஜம்மு காஷ்மீர் தேசிய மாநாட்டு கட்சி 42 தொகுதிகளையும்; பாரதிய ஜனதா கட்சி 29 தொகுதிகளையும்; இந்திய தேசிய காங்கிரசு 6 தொகுதிகளையும்; சம்மு காசுமீர் மக்களின் சனநாயக கட்சி 3 தொகுதிகளையும்; இந்தியப் பொதுவுடமைக் கட்சி (மார்க்சிஸ்ட்) 1 தொகுதியையும்; ஜம்மு காஷ்மீர் மக்களின் மாநாடு கட்சி 1 தொகுதியையும்; ஆம் ஆத்மி கட்சி 1 தொகுதியையும்; சுயேச்சைகள் 7 தொகுதிகளையும் கைப்பற்றியுள்ளனர்.ஜம்மு காஷ்மீர் மாநிலத்தில் ஆட்சி அமைக்க தேவையான 45 தொகுதிகளுக்கு மேல், ஜம்மு காஷ்மீர் தேசிய மாநாட்டு கட்சி தலைமையிலான கூட்டணி 49 தொகுதிகளில் வெற்றி பெற்று மாநிலத்தில் ஆட்சி அமைக்க உள்ளது.
# 2024 சம்மு காசுமீர் சட்டப் பேரவைத் தேர்தல்

## சட்டமன்ற உறுப்பினர்கள்

| மக்களவைத் தொகுதி | மாவட்டம் | தொகுதி எண் | தொகுதி | உறுப்பினர் | கட்சி |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| '''குப்வாரா மாவட்டம் | 1 | கர்னா | சாவிது அகமது மிர்சல் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| '''குப்வாரா மாவட்டம் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| '''பாரமுல்லா மாவட்டம் | 7 | சோபூர் | இர்சாத் ரசூல் கர் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| '''பாரமுல்லா மாவட்டம் | 8 | இரஃபியாபாத் | 15 | பந்திபோரா | நிசாமுதீன் பட் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| '''பந்திபோரா மாவட்டம் | '''சிறிநகர் | '''அனந்தநாக் ரசௌரி | '''அனந்தநாக் ரசௌரி | '''அனந்தநாக் ரசௌரி | '''லடாக் | '''உதம்பூர் | '''உதம்பூர் | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''சம்மு | '''அனந்தநாக் ரசௌரி | '''அனந்தநாக் ரசௌரி | '''அனந்தநாக் ரசௌரி | '''அனந்தநாக் ரசௌரி | '''அனந்தநாக் ரசௌரி | '''அனந்தநாக் ரசௌரி | '''அனந்தநாக் ரசௌரி | ''' பூஞ்ச் மாவட்டம் | 90 | மெந்தர் | சாவித் அகமது ரானா |
# 2024 சம்மு காசுமீர் சட்டப் பேரவைத் தேர்தல்

## இதனையும் காண்க

-
- ஜம்மு காஷ்மீர் தொகுதிகள் மறுவரையறை அறிக்கை
- சம்மு காசுமீர் முதலமைச்சர்களின் பட்டியல்
- ஜம்மு காஷ்மீரின் சிறப்பு உரிமைகளைத் திரும்ப பெறுதல்
- ஜம்மு காஷ்மீர் மறுசீரமைப்புச் சட்டம் 2019
- ஜம்மு காஷ்மீர் (ஒன்றியப் பகுதி)
- இந்திய அரசியலமைப்பு சட்டம், பிரிவு 370
- இந்திய அரசியலமைப்புச் சட்டம், பிரிவு 35ஏ
# பொன்மலை சந்தை

**பொன்மலை சந்தை** (*Golden Rock Shandy*) என்பது இந்தியாவில் தமிழ்நாட்டில் உள்ள திருச்சிராப்பள்ளியில் உள்ள பொன்மலையில் உள்ள ஒரு சந்தை ஆகும்.
# பொன்மலை சந்தை

## பின்னணி

1926ஆம் ஆண்டு பிரித்தானிய ஆட்சியின் போது இந்த வாராந்திர சந்தையானது, திருச்சி நகரின் மையப் பகுதியிலிருந்து வெகு தொலைவில் வசிக்கும் தொடருந்து ஊழியர்கள் மற்றும் அவர்களது குடும்பத்தினர் மற்றும் இப்பகுதியில் வசிப்பவர்களுக்குத் தேவையான அத்தியாவசியப் பொருட்களை வழங்குவதற்காக நிறுவப்பட்டது.  
உழவர் சந்தையாக இருந்ததால், இது ஆரம்பத்தில் காய்கறிகள் மட்டும் விற்பனைச் செய்யப்பட்டன. பின்னர் இந்த வசிப்பிடத்தில் மக்கள் தொகை பெருகியதால், அனைத்து வகையான உலர் பொருட்கள் மற்றும் நுகர்பொருட்கள், உலோகப் பொருட்கள், பானைகள், ஆடைகள், தளபாடங்கள், இறைச்சி, மீன், கோழி, கால்நடைகள் மற்றும் ஈரமான பொருட்கள் விற்பனைத் தொடங்கியது. மின்னணு சாதனங்கள் மற்றும் இதர பொருட்களும் இங்குக் கிடைக்கின்றன.
# பொன்மலை சந்தை

## சந்தை நாட்கள்

இரயில்வே ஊழியர்களுக்கு மாதம் இருமுறை சம்பளம் ரொக்கமாக வழங்கப்பட்டதால், தொடக்கத்தில், ஒவ்வொரு பதினைந்து நாட்களுக்கு ஒரு முறையும், ஞாயிற்றுக்கிழமைகளில் விடியற்காலை முதல் சாயங்காலம் வரையிலும் சந்தை பரபரப்பாகச் செயல்பட்டது. பதினைந்து நாள் கட்டணம் செலுத்தும் முறை ரத்து செய்யப்பட்டு, ஒவ்வொரு மாதமும் 3-ம் தேதி ரொக்கமாகச் சம்பளம் வழங்கப்பட்டபோது, இருவார கால அட்டவணையைக் கைவிட்டு அந்த நாட்களில் மட்டுமே சந்தை நடத்தப்பட்டது. ஊழியர்களின் சம்பளம் நேரடியாக வங்கிக் கணக்கில் வரவு வைக்கப்பட்டதால், கடந்த சில ஆண்டுகளாக ஞாயிற்றுக்கிழமை மட்டுமே தற்பொழுது சந்தை செயல்படுகிறது.
# பொன்மலை சந்தை

## பெருமை

பாரத மிகு மின் நிலையம், படைக்கலத் தொழிற்சாலை, கே. கே. நகர், பொன்மலைப்பட்டி, அரியமங்கலம், காட்டூர், மேலகல்கொண்டார்கோட்டை, கீழகல்கொண்டார்கோட்டை, கொட்டப்பட்டு உள்ளிட்ட நகரின் பல்வேறு பகுதிகளிலிருந்து சுமார் 30,000 பேர் இந்தச்சந்தைப் பகுதிக்கு வந்து செல்கின்றனர்.
# பொன்மலை சந்தை

## மேலும் பார்க்கவும்

- காந்தி சந்தை
- கோயம்பேடு மொத்த சந்தை வளாகம்
# கரண் நகர்

**கரண் நகர்** (*Karan Nagar*) இந்திய நிர்வாகத்தின் கீழ் உள்ள சம்மு மற்றும் காசுமீர் மாநிலத்தில் உள்ள சிறீநகர் நகரத்தின் ஒரு முக்கியமான பகுதியாகும். திவான் பாக் என்ற பெயரில் கரண் நகரின் ஒரு பகுதியானது 1942 ஆம் ஆண்டில் சம்மு மற்றும் காசுமீர் (இளவரசர் மாநிலமான) முன்னாள் சமத்தான மாநில அரசால் அறிவிக்கப்பட்ட முதல் குடிமக்கள் காலனி ஆகும். ஸ்ரீநகர் நகரம் ஒரு ஆடம்பரமான பகுதியாகும்.
# கரண் நகர்

## வரலாறு

இருபதாம் நூற்றாண்டின் கடைசி தசாப்தத்தில் அவர்கள் நாடு கடத்தப்படுவதற்கு முன்பு காஷ்மீர பண்டிதர்கள் மூலம் அதிகமான மக்கள்தொகையை இந்த நகரம் கொண்டிருந்தது. "கரண்" என்ற பெயரால் இந்த நகரம் அழைக்கப்பட்டது.
# கரண் நகர்

## மக்கள்தொகையியல்

காசுமீரி என்பது அப்பகுதியில் உள்ள உள்ளூர் மொழியாகும். மேலும் மக்கள் ஆங்கிலம் மற்றும் உருது ஆகிய மொழிகளையும் அப்பகுதியின் அதிகாரப்பூர்வ மொழிகளாகப் பயன்படுத்துகின்றனர்.
# கரண் நகர்

## புவியியல்

கரண் நகர் பகுதி மாவட்டத் தலைமையகமான சீறீநகருக்கு வடக்கே 2 கி.மீ (1.2 மைல்) தொலைவில் அமைந்துள்ளது. தெற்கில் ஆலி கடல், மேற்கில் பட்மலூ என்ற நகரம், வடக்கில் சஃபா கடல் மற்றும் கிழக்கில் நவாபசார் போன்றவை எல்லைகளாக உள்ளன. கரண் நகர் கடல் மட்டத்திலிருந்து சராசரியாக 1592 மீ (5223 அடி) உயரத்தில் அமைந்துள்ளது.
# பாலமுருகன்

**பாலமுருகன்** (இயற்பெயர் : சுந்தரேசபாண்டியன், பிறப்பு 21, ஏப்ரல், 1937-15, சனவரி, 2023) என்பவர் இந்திய தமிழ்த்திரைப்பட கதை உரையாடல் எழுத்தாளர், இயக்குநர் ஆவார். இவர் தன் 40 ஆண்டுகால திரைப்பட வாழ்க்கையில் சுமார் 50 படங்களுக்கு மேல் கதை, திரைக்கதை, உரையாடல் எழுதியவர். இரண்டு படங்களையும் இயக்கியவர்.
# பாலமுருகன்

## வாழ்க்கைக் குறிப்பு

இவரது இயற்பெயர் சுந்தரேசபாண்டியன் ஆகும்.
# பாலமுருகன்

## குடும்பம்

பாலமுருகனுக்கு நவமணி என்ற மனைவியும், சந்திரமோகன், சிவானந்தம், பூபதிராஜா, ராஜேஷ், என்ற மகன்களும், கற்பகம் என்ற மகளும் உண்டு.
# பாலமுருகன்

## எழுதிய நூல்கள்

- நான் கண்ட சிவாஜியும் சினிமாவும்
# இந்திய ஒன்றிய பகுதிகளின் தற்போதைய துணைநிலை ஆளுநர்கள் மற்றும் பொறுப்பாளர்களின் பட்டியல்

துணைநிலை ஆளுநர்கள் (Lieutenant Governor) ஓர் ஒன்றிய அரசு ஆட்சிப்பகுதியின் அரசுத்தலைவராக விளங்குகிறார். ஓர் மாநில முதல்வருக்குரிய அதிகாரங்கள், அவருக்கு வழங்கப்பட்டுள்ளன. இந்நிலை தற்போது தில்லி, சம்மு காசுமீர், இலடாக்கு, புதுச்சேரி மற்றும் அந்தமான் நிக்கோபார் தீவுகள் ஆகிய ஆட்சிப்பகுதிகளுக்கே வழங்கப்பட்டுள்ளது. முன்னுரிமைப் பட்டியலில் ஆளுநர்களுக்கு இணையான நிலை துணைநிலை ஆளுநர்களுக்கும் வழங்கப்பட்டுள்ளது. மேலும் ஜம்மு காஷ்மீர், தில்லி மற்றும் புதுச்சேரி ஆட்சிப்பகுதிகளில் சட்டப்பேரவை அமைக்கப்பட்டு முதல்வரால் ஆளப்படுகின்றன. இங்கு துணைநிலை ஆளுநர் ஓர் ஆளுநர் போன்றே செயல்படுகிறார்.  
மற்ற மூன்று ஒன்றிய அரசு பிரதேசங்களில் இந்திய ஆட்சிப் பணியைச் சேர்ந்த அதிகாரிகள் "ஆட்சியாளர்"களாக உள்ளனர்.
# இந்திய ஒன்றிய பகுதிகளின் தற்போதைய துணைநிலை ஆளுநர்கள் மற்றும் பொறுப்பாளர்களின் பட்டியல்

## தற்போதைய இந்திய துணைநிலை ஆளுநர்கள்

| ஒன்றிய பகுதி | தேர்ந்தெடுக்கப்பட்ட சட்டப் பேரவை? | பெயர் | படம் | பதவி ஆரம்பம் |
| --- | --- | --- | --- | --- |
| அந்தமான் நிக்கோபார் தீவுகள்  
!
! **அட்மிரல் தேவேந்திர குமார் ஜோஷி** |  |  |  |  |
| தில்லி  
!
<small>(சட்டப் பேரவை)</small>
! வினை குமார் சக்சேனா |  |  |  |  |
| சம்மு காசுமீர்  
!
<small>(சட்டப் பேரவை)</small>
! மனோஜ் சின்ஹா |  |  |  |  |
| இலடாக்கு  
!
! பி. டி. மிஸ்ரா |  |  |  |  |
| புதுச்சேரி  
!
<small>(சட்டப் பேரவை)</small>
! தமிழிசை சௌந்தரராஜன் |  |  |  |  |
# இந்திய ஒன்றிய பகுதிகளின் தற்போதைய துணைநிலை ஆளுநர்கள் மற்றும் பொறுப்பாளர்களின் பட்டியல்

## தற்போதைய இந்திய பொறுப்பாளர்

| ஒன்றிய பகுதி | பெயர் |
| --- | --- |
| தாத்ரா & நகர் ஹவேலி மற்றும் தாமன் & தியூ  
! பிரபுல் கோடா படேல் |  |
| இலட்சத்தீவுகள்  
! பிரபுல் கோடா படேல் |  |
# இந்திய ஒன்றிய பகுதிகளின் தற்போதைய துணைநிலை ஆளுநர்கள் மற்றும் பொறுப்பாளர்களின் பட்டியல்

## மேலும் பார்க்கவும்

- இந்திய மாநிலங்களின் தற்போதைய ஆளுநர்களின் பட்டியல்
- இந்தியப் பெண் ஆளுநர்களின் பட்டியல்
- இந்தியக் குடியரசுத் துணைத் தலைவர்களின் பட்டியல்
# சகுரா, இந்தியா

**சகுரா** (*Zakura*), இந்திய நாட்டின் யூனியன் பிரதேசமான சம்மு மற்றும் காசுமீர் மாநிலத்தின் சிறீநகர் மாவட்டத்தில் அமைந்திருக்கும் ஓர் அறிவிக்கப்பட்ட பகுதியும் நகரமுமாகும். இந்த நகரம் அசுரத்பால் தொகுதியின் ஒருங்கிணைந்த பகுதியாக உள்ளது. காசுமீர் பள்ளத்தாக்கு வணிக மையத்திலிருந்து சுமார் 12&nbsp;கி.மீ. தொலைவில் அமைந்துள்ளது. கந்தர்பால் மாவட்டம் முனிசிபல் குழுவை சிறீநகர் உடன் இணைக்கும் குறைந்தபட்சம் இரண்டு முக்கிய சாலை இணைப்புகளை வழங்குகிறது. சுக்குரா, சுக்குர் ஆகிய பெயர்களாலும் அறியப்படுகிறது.
# சகுரா, இந்தியா

## நிலவியல்

இப்பகுதி வணிக மையமான சிறீநகரில் இருந்து வடக்கு நோக்கி 12&nbsp;கி.மீ. தொலைவில் அமைந்துள்ளது.
# சகுரா, இந்தியா

## வரலாறு

20 ஆம் நூற்றாண்டில் இந்திய ஆயுதப் படைகளால் மனித உயிர்கள் கொல்லப்பட்டதை சகுராவில் வாழும் மக்கள் கண்டனர். அனைத்து கொடூரமான கொலைகளிலும் முக்கிய நிகழ்வு சகுரா படுகொலையாகும். 1990 ஆம் ஆண்டு மார்ச் 1 ஆம் தேதி சிறீநகரில் உள்ள ஜகுரா கிராசிங்கில் காசுமீரில் பொது வாக்கெடுப்பு நடத்துவது தொடர்பான ஐக்கிய நாடுகள் சபையின் தீர்மானத்தை அமல்படுத்தக் கோரி போராட்டக்காரர்கள் கொல்லப்பட்டதே இப்படுகொலைக்கான காரணம் ஆகும். இந்த சம்பவத்தில் 40 பேர் உயிரிழந்தனர்.
# சகுரா, இந்தியா

## மக்கள்தொகையியல்

சகுரா பகுதியின் அஞ்சல் குறியீடு 190006 ஆகும். காசுமீரி இப்பகுதியின் சொந்த மொழியாகும். மேலும் மக்கள் உருது மற்றும் ஆங்கிலம் சரளமாக பேசுகின்றனர்.
# சகுரா, இந்தியா

## கல்வி

### ஆசிய மருத்துவ அறிவியல் நிறுவனம்

இக்கல்லூரி இப்பகுதியின் சிறந்த மருத்துவக் கல்லூரிகளில் ஒன்றாகக் கருதப்படுகிறது. 2014 காசுமீர் வெள்ளம் ஏற்பட்ட போது தடுப்பூசி மற்றும் ஊசிகள் அளித்து கல்லூரி பெரும் பங்கையும் பங்களிப்பையும் அளித்தது. மருத்துவ உதவிப் பொருள்கள் வெள்ளத்தால் அழிக்கப்படாமல் பாதுகாக்கப்பட்டது இக்கல்லூரியிலேயே ஆகும். பல மனிதர்களின் உயிரைக் காப்பாற்ற கல்லூரி பெரிதும் உதவியது.
# மெர்சிங் வானூர்தி நிலையம்

**மெர்சிங் வானூர்தி நிலையம்** ; (ஆங்கிலம்: *Mersing Airport* மலாய்: *Lapangan Terbang Mersing*) என்பது மலேசியா, ஜொகூர், மெர்சிங் மாவட்டம், மெர்சிங் நகரில் அமைந்துள்ள வானூர்தி நிலையம் ஆகும். கடல் மட்டத்தில் இருந்து 7 மீட்டர் உயரத்தில் உள்ளது.  
தீபகற்ப மலேசியாவின் மேற்குப் பகுதியில்; மலேசியத் தலைநகரமான கோலாலம்பூர் மாநகரில் இருந்து 355 கி.மீ.; ஜொகூர் மாநிலத் தலைநகரமான ஜொகூர் பாரு மாநகரில் இருந்து 127 கி.மீ.; பகாங் மாநிலத் தலைநகரமான [குவாந்தான்]] மாநகரில் இருந்து 165 கி.மீ. தொலைவில் அமைந்து உள்ளது. மெர்சிங் நகரில் இருந்து வடமேற்கே 6.1 கி.மீ. தொலைவில் உள்ளது.
# மெர்சிங் வானூர்தி நிலையம்

### பெயர் வரலாறு

மெர்சிங் எனும் பெயர் மாவ் செங் போர்ட் (*Mau Sheng Port*) எனும் சீன மொழிச் சொல்லில் இருந்து பெறப்பட்டு இருக்கலாம் என்று நம்பப் படுகிறது. 1880-ஆம் ஆண்டு முதல், மெர்சிங் எனும் சொல் ஜொகூர் மக்களின் பயன்பாட்டில் இருந்து வருகிறது.  
மேலும் அமீர் சிங் (*Amir Singh*) அல்லது மென் சிங் (*Men Singh*) என்று பெயர் கொண்ட சீக்கிய வணிகர் ஒருவரிடம் இருந்தும், மெர்சிங் எனும் பெயர் பெறப்பட்டு இருக்கலாம் என்றும் நம்பப் படுகிறது. ஒரு தீர்க்கமான முடிவு கிடைக்கவில்லை.
# மெர்சிங் வானூர்தி நிலையம்

## பொது

மெர்சிங் மாவட்டத்தில் நிறைய சுற்றுலாத் தீவுகள் உள்ளன. அழகிய கடற்கரைகளில் நிறைய தங்கும் விடுதிகள் உள்ளன. இந்த நகரத்தின் சுற்றுவட்டாரப் பகுதிகள் கடல்கரை அழகிற்குப் பிரபலமானவை. இந்த நகரத்தில் இருந்துதான் தென்சீனக் கடலில் இருக்கும் சுற்றுலாத் தீவுகளுக்குப் படகு ஏறிச் செல்ல வேண்டும்.  
மெர்சிங் நகரம் பல காரணங்களுக்காக முக்கியத்துவம் வாய்ந்தது. ஜொகூர் மாநிலத்தின் கிழக்குப் பகுதியில் அமைந்துள்ள இரண்டு முக்கிய நகரங்களில் மெர்சிங் நகரமும் ஒன்றாகும். மற்றொரு நகரம் கோத்தா திங்கி.
# மெர்சிங் வானூர்தி நிலையம்

## பொது

### மெர்சிங் நகரம்

தெற்கு மற்றும் கிழக்கு ஜொகூரை இணைக்கும் முதன்மைச் சாலையில் மெர்சிங் நகரம் அமைந்துள்ளது. பகாங் மாநிலத்தின் தலைநகர் குவாந்தான் உட்பட மற்ற கிழக்குக்கரை நகரங்களை மெர்சிங் வானூர்தி நிலையம் இணைக்கின்றது. மேலும் தியோமான் தீவு போன்ற தென்சீனக் கடல் தீவுகளுக்குச் செல்வதற்கு மெர்சிங் வானூர்தி நிலையம் பயன்படுத்தப்படுகிறது..  
இயற்கைச் சுற்றுச்சூழல் சுற்றுலா, மீன்பிடித் தொழில், கடல் சார் மீன்வளர்ப்புத் தொழில், விவசாயம் மற்றும் இலகு வகை தொழிற்சாலைகள் ஆகியவை இந்த நகரத்தின் முக்கியப் பொருளாதார நடவடிக்கைகள்.  
மெர்சிங் மாவட்டத்தில் ஏழுக்கும் மேற்பட்ட தீவுகள் உள்ளன. இவை உள்நாட்டு; வெளிநாட்டு சுற்றுலாப் பயணிகளை வெகுவாக ஈர்க்கின்றன. தியோமன் தீவிற்கு சுற்றுலாப் பயணிகளை விமானம் மூலம் கொண்டு செல்ல மெர்சிங் வானூர்தி நிலையம் பயன்படுத்தப்படுகிறது.